《答樊云门》
清代·郑孝胥

幽忧成简出，苦吟成心疾。有诗不与人，聊自呕抑郁。

故人偶相从，借酒道契阔。樊山忽入坐，真若山排闼。

感君已再顾，诣谢意久阙。微雨花覆窗，小坐极可悦。

诘朝出新句，语妙多曲折。形骸殊声气，疏者孰与密？

庶为知者道，流俗莫强聒。春归益闭户，刻意还阁笔。

作者简介：郑孝胥，（1860年5月2日——1938年）字苏龛（苏堪），一字太夷,号海藏，尝取东坡‘万人如海一身藏’诗意，颜所居曰‘海藏楼’，世称‘郑海藏’。中国福建省闽侯县人。工诗，擅书法，为诗坛“同光体”宣导者之一。著有《海藏楼诗集》。